Mushashani Boskamp is op 'n wildplaas van 3100 hektaar aan weerskante van die Sandrivier naby Musina in Limpopo geleë. Dit bied gerieflike selfsorgverblyf aan gesinne, 'n familie of 'n groep vriende en is ideaal vir natuurliefhebbers en diegene wat uit die gewoel van die dorp of stad wil wegbreek.
Die kamp beskik oor 3 rondawels met lugversorging, plafonwaaiers en 2 enkelbeddens elk en 'n sonkamer met 4 enkelbeddens en 'n plafonwaaier. Daar is 2 badkamers waarvan 1 'n stort, toilet en 'n wasbak het en die ander 'n bad, toilet en wasbak het. Daar is ook 'n buitestort met 'n wasbak. Linne word voorsien maar gaste moet hul eie handdoe…
Die kamp beskik oor 3 rondawels met lugversorging, plafonwaaiers en 2 enkelbeddens elk en 'n sonkamer met 4 enkelbeddens en 'n plafonwaaier. Daar is 2 badkamers waarvan 1 'n stort, toilet en 'n wasbak het en die ander 'n bad, toilet en wasbak het. Daar is ook 'n buitestort met 'n wasbak. Linne word voorsien maar gaste moet hul eie handdoeke bring.
Die kombuis is met 'n stoof, 2 yskaste en 'n kisvrieskas toegerus. Daar is 'n ketel, eetgerei en breekware.
Die verblyf het ook 'n grasdakbraai-area met ingeboude sitplekke om die vuurmaakplek en onder die grasdak. Die kamp het die basiese geriewe, soos elektrisiteit en warm water. Gaste kan hul eie kampstoele ook saambring.
Gaste kan self op die bestaande plaaspaaie rondry, stap en fietsry. Daar is pragtige uitsigte van verskillende koppies en rante oor die hele area.
Die area en ook die spesifieke plaas is bekend vir 'n groot verskeidenheid fauna en flora, insluitend die majestueuse en misterieuse kremetartbome. Daar is luiperds, klein roofdiere en selfs van tyd tot tyd wildehonde. 'n Groot aantal spesies wild, van die skaars Sharpe's Grysbok tot koedoes, elande, njalas ens. sowel as 'n groot verskeidenheid voëls is te sien en menigte ander diere wat die bos bied. Interessante rotsformasies, insluitend die wêrelbekende Sandrivier-gneiss wat pragtig bloot lê in die rivier, is ook te sien.
Mushashani is die Venda-woord vir 'n tydelike skuiling van jagters terwyl hulle op 'n jagtog is. Dis gebou om die tradisionele Venda-kraal uit te beeld.
Musina beskik oor 'n baie unieke en mooi gholfbaan met bekostigbare tariewe vir besoekers. Mapungubwe Nasionalepark, Tshipise en ander besienswaardighede kan maklik tydens 'n daguitstappie besoek word.
'n Bespreking by Mushashani Boskamp sluit in:
Gaste wat na Mushashani Boskamp gekyk het, het ook belangstelling getoon in die volgende lekke plekke:
Vanaf R1 960 R1 764 per nag (vir 10 mense)
Cromer-plaas, N1, Musina, 0900, Limpopo